****

**КОНКУРС**

**за упис у I годину мастер струковних студија[[1]](#footnote-1)**

Висока пословна школа струковних студија у Новом Саду школске 2017/18. године уписује 50 самофинансирајућих студената у I годину мастер струковних студија:

|  |  |  |
| --- | --- | --- |
| Ред. бр. | Студијски програм | Укупан број студената за упис |
| 1. | МЕЂУНАРОДНО ПОСЛОВАЊЕ И ФИНАНСИЈЕ | 50 |
| УКУПНО | | 50 |

Мастер струковне студије трају 2 (две) године, 4 (четири) семестра, у обиму од 120 ЕСПБ.

Лице које заврши студијски програм Међународно пословање и финансије, стиче стручни назив: **Струковни мастер економиста**.

Право уписа у I годину мастер струковних студија имају сва лица која су завршила основне струковне студије, основне академске студије и лица која су завршила студије по ранијем закону, а остварила су најмање 180 ЕСПБ бодова.

На мастер струковне студије могу се уписати студенти који су завршили Високу пословну школу струковних студија или другу сродну високошколску установу из области друштвено-хуманистичких наука. О сродности високошколских установа одлучује Комисија за упис.

На мастер струковне студије могу се уписати и студенти који су завршили и несродне високошколске установе под условом да положе квалификациони испит.

**Начин рангирања:**

Редослед кандидата за упис на мастер струковне студије утврђује Комисија за упис.

Рангирање кандидата се врши на основу просечне оцене током претходних студија и броја месеци завршетка претходних студија.

Кандидати који су завршили несродне високошколске установе полажу квалификациони испит из предмета Међународна економија и Увод у финансијско пословање. Резултат који кандидат може постићи на квалификационом испиту оцењује се од 0 до 20 бодова.

Сматра се да је кандидат положио квалификациони испит и тиме стекао право на рангирање ради уписа уколико је на квалификационом испиту остварио више од 10 бодова.

**Подношење пријава на конкурс:**

Пријаве на конкурс подносе се **09. и 10.10.2017. године од 10.00-18.00 часова.**

Распоред полагања квалификационог испита ће бити објављен на сајту и огласној табли Школе **10.10.2017.** године.

Квалификациони испит полагаће се **11.10.2017.** године.

Привремена ранг листа ће бити објављена **11.10.2017.** године.

Коначна ранг листа ће бити објављена **12.10.2017.** године.

Упис примљених кандидата обавиће се **12.10.2017. и 13.10.2017. године од 10.00-18.00 часова.**

**Уписна и друга документација:**

* диплома о завршеној високој школи и додатак дипломи (оверена фотокопија),
* уверење о положеним испитима (за кандидате са других школа и факултета),
* извод из матичне књиге рођених,
* фотокопија важеће личне карте или другог документа из кога се може преузети ЈМБГ,
* доказ о уплати накнаде трошкова припреме и организације квалификационог испита/пријаве на конкурс (оригинал уплатница), на жиро-рачун Школе, у износу од 5.000,00 динара.

|  |
| --- |
| Кандидати који полажу квалификациони испит обавезни су да на полагање испита понесу личну карту или пасош, потврду о пријави на конкурс и хемијску оловку. |

**Кандидати који стекну услов за упис, подносе следеће:**

* комплет за упис (бела фасцикла, индекс, образац ШВ-20) кандидати купују искључиво у Скриптарници Школе, приликом уписа,
* две фотографије формата 3,5 х 4,5,
* доказ о уплати школарине на жиро-рачун Школе, у износу од 80.000,00 динара. Школарину је могуће платити у десет једнаких рата,
* доказ о уплати накнаде за осигурање, студентски фонд и материјалне трошкове на жиро-рачун Школе, у износу од 3.000,00 динара.

**Жиро-рачун Високе пословне школе струковних студија у Новом Саду**

|  |
| --- |
| 840-1752666-15  97 10223101693811 |

|  |
| --- |
| **ИНФОРМАЦИЈЕ:**  **Телефони: (021) 485-4056, 450-101, 450-103**  **e-mail:** [**info@vps.ns.ac.rs**](mailto:vps_info@uns.ac.rs)  **веб сајт:** [**www.vps.ns.ac.rs**](http://www.vps.ns.ac.rs) |

В. Д. Д И Р Е К Т О Р A

Др Јелена Дамњановић, с.р.

1. Акредитација у току [↑](#footnote-ref-1)